Чэмпіянат Азербайджана па шахматах

**Чэмпіянат Азербайджана па шахматах** — штогадовае спартыўнае спаборніцтва, якое ладзіцца Міністэрствам моладзі і спорту супольна з «Азербайджанскай федэрацыяй шахмат». З'яўляецца адборачным этапам да асабістага чэмпіянату Еўропы.

## Агульныя звесткі 
Проводится ежегодно с 1927 года. Официальный статус соревнование получило в 1934 году.

Жаночыя чэмпіянаты праводзяцца з 1936 года, афіцыйна — з 1957 года.

Праводзяцца таксама чэмпіянаты Азербайджана па рапіду і бліц.

## Рэгламент 
На 2025 год дзейнічае наступны рэгламент.

Да чэмпіянату дапушчаюцца шахматысты, якія адпавядаюць наступным патрабаванням:
# Члены зборнай Азербайджана па шахматах (5 месцаў)
# Паўфіналісты чэмпіянату Азербайджана па шахматах
# Шахматысты з самым высокім рэйтынгам ФІДЭ на снежань 2024 года (14 месцаў)
# Шахматысты, якія паказалі самыя высокія вынікі (5 месцаў)

Адбор удзельнікаў праводзіцца прыярытэтна ад першага крытэрыю да чацвёртага.

Для ўдзелу ігракоў у чэмпіянаце праводзіцца рэгістрацыя. Гульцы падпісваюць дамову з Федэрацыяй шахмат Азербайджана на ўдзел у чэмпіянаце.

Чэмпіянат праводзіцца па алімпійскай сістэме (нок-аўт, які прайграў выбывае). Чэмпіянат складаецца з 5 тураў і праходзіць па правілах ФІДЭ.

Кожны тур складаецца з двух класічных партый (белымі і чорнымі) і ў выпадку роўнага рахунку — тай-брэйка.

Чэмпіянат пачынаецца са стадыі 1/16 фіналу. Дзеючы чэмпіён Азербайджана па шахматах і 5 шахматыстаў з самым высокім рэйтынгам пачынаюць чэмпіянат са стадыі 1/8 фіналу. На стадыі 1/8 фіналу яны дадаюцца да шахматыстаў, якія прайшлі стадыю 1/16 фіналу.

Тур праводзіцца за тры дні. У першы дзень — першая гульня, у другі — другая. У трэці — тай-брэйк.

Падчас партый на 40 хадоў адводзіцца 90 хвілін. Пасля 40-га ходу чорных на партыю даецца 30 хвілін. Нічыя не дазваляецца да 30-га ходу чорных, акрамя трохразовага паўтарэння пазіцыі ці пата.

На тай-брэйку гуляюць 2 партыі ў рапідзе. Час партыі — 25 хвілін.

Калі на тай-брэйку зафіксавана нічыя, гуляецца армагедон. Белым даецца 15 хвілін, чорным 10 хвілін. Белым для праходу ў наступны этап залічваецца толькі перамога. У выпадку нічые або перамогі чорных, у наступны этап праходзіць гулец, які гуляў чорнымі.

Чэмпіён Азербайджана становіцца членам зборнай Азербайджана па шахматах. Паўфіналісты атрымліваюць права прыняць удзел у Чэмпіянаце Еўропы па шахматах.

У ходзе спаборніцтваў гульнявую зону дапускаюцца толькі ігракі, суддзі і арганізацыйны персанал. Пранос з сабой тэлефонаў і іншай электроннай тэхнікі гульцамі ў гульнявую зону забаронены.

Пакіданне гульнявой зоны іграком дапускаецца толькі з дазволу галоўнага суддзі або аднаго з суддзяў. За парушэнне гэтага правіла суддзёй можа быць прызнана паражэнне гульца ў партыі.

Пасля заканчэння гульнявога дня гульцы запрашаюцца на аналіз партый.

Апеляцыйны камітэт складаецца з 5 членаў (3 пастаянных члена, 2 рэзервовых). Апеляцыі прымаюцца на працягу адной гадзіны пасля заканчэння гульні. Для падачы апеляцыі ўносіцца дэпазіт, які вяртаецца ў выпадку задавальнення апеляцыі.

## Чэмпіянаты Азербайджанскай ССР 
## Чэмпіянаты Азербайджана 
## Жаночыя чэмпіянаты 
### Чэмпіянаты Азербайджанскай ССР 
### Чэмпіянаты Азербайджана 
## Гл. таксама 
* Шахматы ў Азербайджане
* Азербайджанская федэрацыя шахмат
* Зборная Азербайджана па шахматах

## Спасылкі 
* Рэгламент чэмпіянату 2025 
* Азербайджанская федэрацыя шахмат  

Катэгорыя:Шахматы ў Азербайджане
Шахматы